KIRJALLINEN KYSYMYS E-1164/02 esittäjä(t): Bart Staes (Verts/ALE) komissiolle. Matkailualan vapaaehtoisten työntekijöiden hankkeen toteuttaminen Casinan kunnassa.



Virallinen lehti nro 277 E , 14/11/2002 s. 0156 - 0157



KIRJALLINEN KYSYMYS E-1164/02 esittäjä(t): Bart Staes (Verts/ALE) komissiolle (23. huhtikuuta 2002) Aihe: Matkailualan vapaaehtoisten työntekijöiden hankkeen toteuttaminen Casinan kunnassa Casinan kunnassa (Reggio Emilia Emilia Romagnan alue Italiassa) nuorisojärjestöt ja kunnallisneuvoston jäsenet ovat ehdottaneet matkailualan vapaaehtoisten työntekijöiden kouluttamista vieraanvaraisen kulttuurimatkailun ja sosiaalisen matkailun kehittämiseksi. Hankkeeseen sisältyy sellaisten vapaaehtoisten kouluttaminen, joilla on historian, kulttuurin sekä ympäristön tuntemusta ja kielitaitoa, jotka toimisivat matkailijoiden ja vieraiden oppaina Casinan kunnassa. Oppaiden palvelut olisivat täysin maksuttomia ryhmille, jotka haluavat vierailla Casinassa ja Apenniinien alueella Reggio Emiliassa, jossa on lukuisia historiallisia aarteita ja taideaarteita sekä maisemallisesti kauniita maaseutualueita. Casinan kunta, josta osa kuuluu tavoitteen 2 piiriin, sijaitsee Reggion Emilian maakunnan vuoristoisella alueella (korkeus merenpinnasta keskimäärin noin 540 metriä). Sen alueella on noin 25 kilometriä vaellusreittejä, joista osa kuuluu Matilde di Canossa -nimiseen reittiin). Matkailun edistäminen Casinassa on olennaisen tärkeää, mutta kunnan resurssit ovat rajalliset. Tiedustelisin komissiolta, onko tavoite 2:n puitteissa (joka osittain koskee Casinan kuntaa) mahdollista myöntää rahoitusta kulttuurimatkailun kehittämiseen tai alueellisiin kehityshankkeisiin (Euroopan aluekehitysrahastosta), jotta edellä mainitun suunnitelman toteuttaminen olisi mahdollista käytännössä? Mitä komission yhteistyömuotoja tai tukea voitaisiin käyttää tämän hankkeen toteuttamiseen? Michel Barnier'n komission puolesta antama vastaus (11. kesäkuuta 2002) Alueelliset ja kansalliset hallintoviranomaiset vastaavat yhteisrahoitettaviksi ehdotettujen hankkeiden arvioinnista, valinnasta ja toteuttamisesta toissijaisperiaatteen nojalla. Yhtenäisessä ohjelma-asiakirjassa (YOA) määrätään ohjelmakaudella 20002006 Emilia Romagnan tavoite 2 -alueita koskevista kahdesta matkailualan toimenpiteestä, joille voidaan myöntää Euroopan aluekehitysrahaston (EAKR) mukaista yhteisrahoitusta. Ensimmäinen toimenpide koskee matkailuyritysten asiantuntemusta ja niille myönnettävää tukea. Toinen toimenpide koskee vuoristoalueiden luonnonvarojen hyödyntämistä, ja siinä ehdotetaan joitakin yhtenäisiä toimia matkailupalvelujen lisäämiseksi ja kehittämiseksi. Kyseiselle opaskoulutushankkeelle voitaisiin myöntää Euroopan sosiaalirahaston (ESR) mukaista, koko aluetta koskevaa yhteisrahoitusta Emilia Romagnan tavoite 3 -alueiden toimenpideohjelmasta. Mahdolliset yhteisrahoituspyynnöt ja rakennerahastovarojen saatavuutta koskevat kysymykset toimitetaan seuraaville viranomaisille: - tavoitetta 2 koskeva yhtenäinen ohjelma-asiakirja: Direzione Attività Produttive, Commercio e Turismo, Viale Aldo Moro 30, I-40127 Bologna, puhelin: (+39) 051 283 869, faksi: (+39) 051 283 615,sähköposti: ubfontanesi@regione.emilia-romagna.it - tavoitetta 3 koskeva toimenpideohjelma: Cristina Balboni, Regione Emilia Romagna, Viale Aldo Moro, 38, I-40127 Bologna, puhelin: (+39) 051 283 374, faksi: (+39) 051 283 867,sähköposti: fp_direz@regione.emilia-romagna.it Lisäksi Youth-ohjelmaan liittyvästä nuorten eurooppalaisten vapaaehtoistyön toimintaohjelmasta voidaan tukea Italiassa toteutettavia vapaaehtoistyöhankkeita, jotka on tarkoitettu muista maista tuleville nuorille. Eurooppalaisen vapaaehtoistyön tavoitteena on tarjota ulkomailla toteutettaviin hankkeisiin osallistuville nuorille oppimismahdollisuuksia ja lujittaa paikallisten hankkeiden eurooppalaista ulottuvuutta. Nuorten eurooppalaisten vapaaehtoistyöhön liittyvissä kysymyksissä komissio kehottaa parlamentin jäsentä ottamaan yhteyttä osoitteeseen Agenzia Nazionale Italiana Gioventù, Cinzia Marulli, Via Fornovo 8 Pal. A; I-00192 Roma, puhelin: (+39) 06 3675 44 82, faksi: (+39) 06 3675 45 29, sähköposti: azione2@gioventu.it